L-organizzazzjonijiet non-governattivi u organizzazzjonijiet volontarji jistgħu jieħdu massimu ta' €10,000 biex jippromwovu l-innovazzjoni u x-xjenza fil-komunità. Dan wara li għat-tieni darba, il-Ministeru għall-Ugwaljanza, ir-Riċerka u l-Innovazzjoni nieda skema ta' fondi għal dan l-għan. Fi stqarrija maħruġa minn dan il-Ministeru, intqal li l-għan ta' din l-iskema hu li tingħata għajnuna finanzjarja lil dawn l-organizzazzjonijiet għal proġetti innovattivi fil-komunità, u biex jiżdied l-għarfien u l-użu tagħhom. Sabiex l-organizzazzjonijiet jibbenefikaw minn dan il-fond, dawn iridu joħorġu bi proposti għal proġetti innovattivi b'enfasi fuq ix-Xjenza, it-Teknoloġija, l-Inġinerija, l-Arti u l-Matematika (STEAM). Permezz ta' dawn il-punti, l-organizzazzjonijiet ikunu jistgħu "jiggwidaw proċessi ta' tagħlim, djalogu u ħsieb kritiku li jwasslu biex it-teorija u l-prattika tal-proġett jitħaddmu flimkien". Id-Direttur għall-Istrateġija u Sapport fi ħdan l-uffiċċju tas-Segretarju Permanenti, Alistair Borg, qal li, "din l-iskema, inħolqot bil-ħsieb li tqanqal il-qlub u l-imħuħ favur il-bżonn ta' iktar għarfien dwar ir-riċerka u l-innovazzjoni fis-soċjetà Maltija". Intant, il-Ministru għar-Riċerka u l-Innovazzjoni Owen Bonnici, iddeskriva din l-iskema bħala waħda li tkompli toħloq għarfien dwar il-bżonn tal-innovazzjoni, ir-riċerka u s-suġġetti xjentifiċi. #td_uid_2_61fccbc053212 .td-doubleSlider-2 .td-item1{background:url(https://cdn.newsbook.com.mt/wp-content/uploads/2022/02/01160501/WhatsApp-Image-2022-02-01-at-14.11.13-80x60.jpeg) 0 0 no-repeat}#td_uid_2_61fccbc053212 .td-doubleSlider-2 .td-item2{background:url(https://cdn.newsbook.com.mt/wp-content/uploads/2022/02/01160425/WhatsApp-Image-2022-02-01-at-14.11.14-80x60.jpeg) 0 0 no-repeat} 1 minn 2 Ritratt: Miguela XUereb "Il-Gvern irid ikompli jqarreb il-komunitajiet Maltin lejn ix-xjenzi u jkompli jeduka lis-soċjetà dwar kif dawn jaffettwawna fil-ħajja ta' kuljum, jgħinuna nimxu 'l quddiem u nilħqu l-miri tagħna. Bl-istess mod inkunu qed inrawmu mentalitajiet ġodda u nħarju lit-tfal u l-istudenti jersqu lejn ix-xjenzi", spjega l-Ministru Bonnici. L-applikazzjonijiet eliġibbli kollha se jkunu evalwati minn bord ta' evalwaturi skont il-linji gwida stabbiliti u ppubblikati fuq dan is-sit . L-applikazzjonijiet kollha qed jintlaqgħu biss online permezz ta' eForm sal-1 ta' Marzu 2022 f'nofsinhar. Għal iktar informazzjoni u għajnuna, wieħed jista' jibgħat email fuq innovationschemes@gov.mt. KUN MINN TAL-EWWEL LI TIRĊIEVI L-AĦĦAR AĦBARIJIET Niżżel l-App ta' Newsbook